**MTÜ Rahvusvahelise Politseiassotsiatsiooni Eesti Osakonna (edaspidi IPA Eesti), lisavahendite taotlus aastaks 2024.**

IPA Eesti Osakond on korraldamas suvepäevi 2024 aastal. Tegemist on üritusega, mille eesmärk on arendada ja tugevdada IPA Eesti liikmete ja teiste Rahvusvahelise Politseiassotsiatsiooni IPA osakondade ning PPA töötajate vahel:

* suhtlemist, sõprust ja kokkukuuluvust;
* kutseoskusi ja -eetikat politsei prestiiži tõstmiseks;
* politseiametnike vaheliste suhete võimestamine rahvusvahelisel tasemel;
* üldteadmisi kultuurialastest tegevustest.

Suvepäevad on avatud ka kõikidele PPA töötajatele. Koha otsingul oleme arvestanud, et suvepäevadest osa võtvatest inimestest valdav osa ei soovi ööbida telgis, mis on tingitud Eesti heitlikest ilmaoludest. Seega peame otsima kohta, mis suudaks majutada ca 200 inimest. Selliseid kohti paraku liiga palju Eestis ei ole ning tavaliselt on ka selliste kohtade maksumus kõrge. Oleme uurinud erinevaid puhkekeskusi, -külasid, mis suudaksid majutada sellises suurusjärgus inimesi ja tulemuseks on, et keskmine majutuskoha hind nädalavahetuseks (ilma toitlustuseta) meile sobivatel kuupäevadel on ca 8000 - 16000.- €.

IPA Eesti osakonna suvepäevade korraldamiseks ajavahemikul 19.-21. juuli 2024.a oleme broneerinud Voore Puhkekeskuse, kes tegi hinnapakkumise summas 8000 € koos käibemaksuga.

IPA Eesti osakond soovib oma liikmetele, PPA töötajatele ning nende peredele pakkuda võimalikult soodsat ja kvaliteetset nädalavahetust.

**Suvepäevade eelarve viimane kalkulatsioon seisuga 31.05.2024**:

|  |  |
| --- | --- |
| Kululiik | Summa |
| Majutus ja territooriumi rent keskmise hinna alusel | 8000€ |
| Toitlustus ( 5 toidukorda) 250-le inimesele | 4100 € |
| Kultuuriline teenindamine (DJ, ansambel, päevajuht) | 4000 € |
| Muud kulud (vahendid erinevate mängude ja spordivõistluste läbiviimiseks, auhinnad, laste tegevused jms.) | 625 € |
| Kulud kokku | **16725 €** |

|  |  |
| --- | --- |
| Tulud | Summa |
| Osavõtutasu ca 250 inimest,  | 6600 € |
| Majutustasud ca 250 inimest erinevad majutuskategooriad | 4125 € |
| IPA toetuste arvelt | 3000 € |
| Tulud kokku | **13725 €** |
| Puudujääk | **- 3000 €** |

**Lähtuvalt eeltoodust palub IPA Eesti osakond Politsei- ja Piirivalveametil võimalusel toetada antud üritust summas 3000.- €.**